Két teljesen különböző hajlítható mobilon dolgozik a Samsung - NapiDroid
Főoldal»Android mobilok»Két teljesen különböző hajlítható mobilon dolgozik a Samsung
Samsung hajlítható kijelző prototípusa
Két teljesen különböző hajlítható mobilon dolgozik a Samsung
Szerző: Szakos Péter on	 2016-12-12 Android mobilok
Egyre többet hallani a Samsung hajlítható mobiljáról, sőt, a legfrissebb hírek szerint két ilyen eszközzel is készül a Samsung, hogy felmérje a piaci igényeket.
Anno a Galaxy S6 edge-et is kétféle hajlított kijelzős koncepciómobil előzte meg, a Galaxy Round és a Galaxy Note Edge, végül a Samsung az utóbbi megoldás mellett tette le a voksát. Hasonlóképpen történhet ez jövőre a hajlítható mobilokkal is, és az első ilyen eszköz már a februári MWC-n bemutatkozhat.
Az első megoldás egy “dual-screen” okostelefon lehet, ami két lapos kijelzőt takar, amelyeket középen össze lehet hajtani. Itt tehát maga a megjelenítő nem lesz flexibilis, de mindenképpen egy érdekes mobilra számítunk. A készülék valószínűleg csak kis darabszámban kerül majd legyártásra, és a fő célja, hogy a Samsung felmérje vele a piac reakcióját.
A második mobil már sokkal futurisztikusabb lesz, hiszen valódi flexibilis OLED megjelenítőt kap, és ez együtt hajlik majd a készülékkel. Széthajtva így egy nagyméretű, egybefüggő képernyőt kapunk, összehajtva pedig könnyedén zsebre tehetjük az eszközt.
hajlítható kijelző hajlítható mobil
Előző cikkVörösben is jól mutat az Oppo R9S
Következő cikk Most csak 60 Ft az első hat Star Wars film egyben a Play Áruházban